
ישיר חברה לביטוח בע"מ
מחלקת תביעות חובה




    מ.ל.ב
        

באמצעות דוא"ל



     לצרכי מו"מ לפשרה בלבד
ח.נ.,

הנדון: תאונה מיום 20.5.20, מ"ר 40-152-69
                        הנפגע: ציון אליהו, ת"ז  0554185845
הנני מייצג את מרשי שבנדון והריני מתכבד לפנות אל כב' ולפרט כדלקמן:

1. בתאריך 20.5.20, היה מעורב הרכב שבנדון אשר היה נהוג על ידי מרשי בתאונת שרשרת בקינמטיקה קשה ומרשי נחבל בגופו (להלן: "התאונה").
רצ"ב צילום רישיון נהיגה, אישור מצב תביעות ותמונות, מסומנים "1 - 5"

2. נוכח כאבים והגבלה בתנועות הצוואר, הכתפיים והגפים, הפרעות בשמיעה וטינטון פנה מרשי לקבלת טיפול רפואי שם הומלץ לו על המשך מעקב רפואי, נטילת משככי כאבים, ביצוע בדיקת הדמיה ומנוחה.
רצ"ב תעודות רפואיות, מסומנות "6 – 9"
3. מחמת הכאבים וההגבלה בתנועות הצוואר והגב, כמו גם, החמרה ניכרת של הבקע המפשעתי ממנו סבל הוחלט להפנותו לביצוע בדיקות מקיפות ובדיקת CT שביצע הדגימה איבוד של הלורדוזיס, היצרות תעלה ודיסקופטיה בגובה 5L-1S. 
רצ"ב תעודות רפואיות, מסומנות "10 – 17".
4. מרשי המשיך במעקב הרפואי, ביצע בדיקת EMG והופנה לביצוע בדיקות נוספות, טיפולי רפואה משלימה (אותם לא יכול היה לעשות עקב מגפת הקורונה), נטילת משככי כאבים ומנוחה.
רצ"ב תעודות רפואיות, מסומנות "18 – 23"
5. מאז התאונה סובל מרשי מכאבים והגבלה בתנועות הצוואר והגב, מהחמרה בבקע ממנו סבל, מקושי בהליכה, ישיבה ועמידה ממושכות, מקושי בעליה וירידת מדרגות, מטינטון ומהפרעות בריכוז ומקשיי שינה. הוא נזקק לקבלת טיפול רפואי ויזדקק לו גם בעתיד.
6. מחמת התאונה מתקשה מרשי בביצוע פעולות יומיומיות שונות, נזקק לעזרת הזולת מוגברת ולהוצאות בגין נסיעות מיוחדות ומוניות כמו גם מהוצאות לצרכי ניהול משק ביתו.
7. בנסיבות המתוארות לעיל, ועל מנת לייתר את הצורך בהגשת תביעה ומינוי מומחים רפואיים, אהיה מוכן להמליץ בפני מרשי על סילוק תביעתו תמורת פיצוי גלובלי בסך 85,000 ₪ בתוספת שכ"ט עו"ד.
8. מכתבי זה מוגש על מנת לייתר את הצורך בהגשת תביעה, ככל והמו"מ לא יצלח בתוך 60 יום לא יהיה בידי מנוס, אלא, לפנות בתביעה.
9. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשי.              


                                                                           בכבוד רב ובב"ח,

             





             אריאל פרייברג, עו"ד   
